અહેવાલ છપાયા બાદ ડિવાઇડર રિપેર થઈ જતાં મિડ-ડે LOCALનો આભાર માનતાં સ્થાનિક દુકાનદારે જણાવ્યું હતું કે ‘લાંબા સમયથી ડિવાઇડર વચ્ચેથી તૂટી ગયું હતું જેનો બાઇકરો તથા વાહનચાલકો બરાબરનો ગેરલાભ ઉઠાવતા હતા. એને કારણે કેટલીયે વાર અકસ્માત થતાં-થતાં રહી ગયા હતા. આગળથી યુ ટર્ન મારીને આવતાં લાંબું પડતું હોવાથી વાહનચાલકો શૉર્ટકટ તરીકે આ ડિવાઇડરનો ઉપયોગ કરતા હતા. હવે અહીં ડિવાઇડર રિપેર થઈ જતાં વાહનચાલકો આડેધડ પસાર થતા અટકશે અને અકસ્માત થવાના ચાન્સિસ પણ ઘટી જશે. લોકોની સમસ્યાને અહેવાલ સ્વરૂપે પ્રગટ કરી એનો ઉકેલ લાવવામાં મદદ કરવા બદલ ધન્યવાદ.’